stanford-oval/wikipedia huggingface dataset:
בורה (שטלנד)

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  60°05′00″N 1°20′00″W﻿ / ﻿60.08333333°N 1.33333333°W﻿ / 60.08333333; -1.33333333
 שטח:  12.58 קילומטר רבוע
 נתונים מדיניים
 מדינה:  הממלכה המאוחדת 
 אוכלוסייה:  852 (2011)
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני בורה(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני בורה
 
הגשר המחבר בין מערב למזרח בארה
בָּארָה (Burra, בנורדית עתיקה: Barrey) הוא שם קולקטיבי לשניים מאיי שטלנד בסקוטלנד, מערב בארה ומזרח בארה. שני האיים הם חלק מקבוצת איי סקלווי (Scalloway) הממוקמת מדרום מערב לאי מיינלנד. שטחו של מערב בארה הוא 7.43 קמ"ר ואוכלוסייתו מונה 776 תושבים (2011). שטחו של מזרח בארה הוא 5.15 קמ"ר ואוכלוסייתו מונה 76 תושבים (2011).
שני האיים מחוברים בגשרים זה לזה, ולמיינלנד של שטלנד דרך טרונדרה.
בסאגת אורקניינגה, שמגוללת את תולדות אורקני, האיים נקראים בשם "Barrey".
הערות שוליים

↑  התנועה בהברה הראשונה נהגית לעיתים כפונמה ə הדומה לקמץ, ולעיתים כפונמה ʌ שלא קיימת לה מקבילה מדויקת בעברית הישראלית, והיא בין קמץ לחולם.
1 2  Table A4: Census day estimates of population and households on Scotland's inhabited islands, 2001 to 2011, באתר Scotland's Census
| איי שטלנד |
| --- | --- | --- |
| איים מיושבים | מיינלנד • בריסיי • בורה • פייר אייל • פטלאר • פולה • מקל רו • אאוט סקריז • פפא סטור • טרונדרה • אונסט • ויילה • וולסיי • יל |  |
| איים אחרים | מאוסה • נוס • פפא הקטן |  |
| ערים עיקריות | לרוויק |  |
| אתרים בעלי חשיבות | הרמנס • ראש סאמבורג |  |
| אתרים ארכאולוגיים | יארלסהוף • מאוסה ברוץ' |  |
| מפרצים | מפרצון באלטה • מפרצון בלומול • מפרץ סנט מגנוס |  |
ערך זה הוא קצרמרבנושא גאוגרפיה של סקוטלנד ובנושא איים. אתם מוזמנים לתרום לוויקיפדיה ו.
ברנדון ראות'

| --- | --- |

ברנדון ראות', וונדר-קון 2016
 לידה:  9 באוקטובר 1979 (בן 45) ארצות הבריתאיווה, ארצות הברית
 מדינה:  ארצות הברית 
 תקופת הפעילות:  מ-2000
 מקום לימודים:  אוניברסיטת איווה  Norwalk High School 
 בן או בת זוג:  קורטני פורד (2007–?) 
 מספר צאצאים:  1 
 פרסים והוקרה:  פרס אמפייר לשחקן פורץ הדרך (2006)  פרס סאטורן לשחקן הטוב ביותר (2006) 
 פרופיל ב-IMDb
 חתימה:   
 
ברנדון ג'יימס ראות' (באנגלית: Brandon James Routh; נולד ב-9 באוקטובר 1979) הוא שחקן קולנוע וטלוויזיה אמריקאי, שהתפרסם בעיקר בשל כיכובו כקלארק קנט בסרט "סופרמן חוזר" (2006), ובשל תפקידו כריי פאלמר בסדרות "החץ" ו"אגדות המחר".
ביוגרפיה

ראות', השלישי מבין ארבעה ילדים, נולד בנורווק, איווה שבארצות הברית, למשפחה נוצרית-מתודיסטית ממוצא בריטי, גרמני, והולנדי. אמו קת'רין לה-וון (לבית ליר) היא מורה ואביו רונלד ריי ראות' נגר. למד באוניברסיטת איווה במשך שנה במטרה להיות סופר, ובתקופה זו עסק באופן מזדמן בדוגמנות ובמשחק כדי לממן את הוצאות שכר הלימוד.
ב-1999 עבר למנהטן, ואחר כך ללוס אנג'לס, כדי להתמקד בקריירת המשחק.
קריירה

בשנת 1999, הופיע בוידאו קליפ לשירה של הזמרת המתחילה כריסטינה אגילרה "What a Girl Wants" מתוך אלבומה הראשון, ולאחר מכן קיבל תפקיד קטן בסדרת הטלוויזיה "Odd Man Out" של רשת ABC. בשנת 2000 הופיע בפרקים בודדים בסדרה בנות גילמור, אך עד 2004 לא גילם תפקיד משמעותי.
לאחר שהאחים וורנר ניסו במשך עשור להחיות את סדרת סרטי סופרמן, הם בחנו מספר שחקנים לתפקיד קלארק קנט. בין השאר, בחנו שחקנים כניקולס קייג' (שפרויקט סופרמן בהשתתפותו בשנות ה-90 אומנם יצא לפועל אך מעולם לא הגיע לידי גמר), ג'וש הרטנט, ברנדן פרייזר, פול ווקר, הנרי קאוויל, ג'יימס מרסדן, אשטון קוצ'ר, קיאנו ריבס, ויל סמית' ואחרים, אך הפרויקט הוקפא מספר פעמים ובניסיון למצוא במאי מתאים שיניע את הפרויקט זומן בריאן סינגר לביים את הפרויקט המיועד. עם התגייסותו לעבודה, ביקש ללהק שחקן אלמוני. לאחר שצפה במבחן בד של ראות', החליט לזמנו. לצורך העבודה על התפקיד נדרש ראות' להעלות במשקלו כעשרה קילוגרמים. צילומי הסרט החלו בסידני בפברואר 2005, והסרט הופץ ביוני 2006. אף שהסרט היה לכישלון קופתי, הוא זכה לביקורות מעורבות שהיללו בעיקר את משחקו של ראות'. בטקס פרסי הטלוויזיה של ערוץ ספייק הוענק לו פרס "גיבור העל הטוב ביותר" על הופעתו כסופרמן בסופרמן חוזר.
באוגוסט 2008 החליטו אולפני האחים וורנר לחדש את סרטי סופרמן. ראות' אמור היה לגלם את התפקיד הראשי, אך ב-2009 הסתיים החוזה שלו עם האולפנים והשחקן הנרי קאוויל לוהק לגלם את סופרמן באיש הפלדה. באותה שנה הופיע בסרט "Life Is Hot in Cracktown" לצד רעייתו קורטני פורד, עמה התחתן ב-2007. בינואר 2009 לוהק לתפקיד בסרט "האקסים של החברה שלי" ולאחר מכן גילם את דניאל שו בעונה השלישית ובעונה החמישית של סדרת הטלוויזיה "צ'אק". ב-2011 הופיע בתפקיד ראשי בסרט "דילן דוג: בלש על-טבעי". ב-2012 הצטרף לצוות השחקנים של קומדיית המצבים של רשת CBS, "שותפים". לאחר שעלתה לאוויר ב-24 בספטמבר 2012, הסדרה שודרה לעונה אחת עד חודש נובמבר, בו הוכרז שהסדרה בוטלה לאחר שישה פרקים. שבעת הפרקים הנותרים בסדרה נותרו לא משודרים בארצות הברית, אם כי הם שודרו מאוחר יותר על ידי חברות תוכן בינלאומיות שונות.
ביולי 2014 לוהק לעונה השלישית של סדרת הטלוויזיה "החץ" לתפקיד ריי פאלמר, ומ-2016 עבר לסדרה הבת "אגדות המחר" עם אותה דמות בתפקיד ראשי.
בשנת 2021 הצטרף לקאסט העונה השלישית של הסדרה "הטירון" ברשת ABC, בתפקיד של השוטר דאג סטנטון.
חיים אישיים

ב-23 באוגוסט 2006 התארס לשחקנית קורטני פורד לאחר שלוש שנות זוגיות. ב-24 בנובמבר 2007 השניים נישאו. באוגוסט 2012 נולד בנם הבכור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | קרלה | טים פיטרס |  |
| 2006 | סופרמן חוזר | קלארק קנט / סופרמן |  |
| 2008 | Lie to Me | ג'יימס | גם מפיק שותף |
| 2008 | זאק ומירי עושים פורנו | בובי לונג |  |
| 2009 | Life Is Hot in Cracktown | סייזמור |  |
| 2009 | הפעלולן | קירבי פופוף |  |
| 2009 | שולחן לשלושה | סקוט טלר |  |
| 2009 | אהבה מדהימה | עצמו |  |
| 2010 | מיס אף אחת | מיילו |  |
| 2010 | Unthinkable | די.ג'יי ג'קסון |  |
| 2010 | האקסים של החברה שלי | טוד אינגרם |  |
| 2011 | דילן דוג: בלש על-טבעי | דילן דוג |  |
| 2012 | Crooked Arrows | ג'ו לוגן |  |
| 2014 | Missing William | ג'יימס אנדרסון |  |
| 2015 | 400 Days | קפטן תיאו קופר |  |
| 2016 | Lost in the Pacific | מייק |  |
| 2020 | אנסטסיה | ניקולאי השני, קיסר רוסיה |  |
| TBA | The Redeemer |  |  |
| TBA | Out of Order! | ג'ון סלייטר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | Odd Man Out | קונור ויליאמס | פרק: "You've Got Female" |
| 2000 | לא לבושה | וייד | 4 פרקים |
| 2000 | בנות גילמור | בחור בהופעה | פרק: "Concert Interruptus" |
| 2002-2001 | לחיות את החיים | סת' אנדרסון | TBA |
| 2003 | פשע מן העבר | הנרי פיליפס הצעיר | פרק: "A Time to Hate" |
| 2004 | ויל וגרייס | סבסטיאן | פרק: "A Gay/December Romance" |
| 2004 | אוליבר בין | בריאן | פרק: "Dibs" |
| 2006 | הבאטמן | ג'ון מארלו | דיבוב; פרק: "The Everywhere Man" |
| 2008 | הפחד עצמו | בובי | פרק: "Community" |
| 2011-2010 | צ'אק | דניאל שואו | 12 פרקים |
| 2013-2012 | שותפים | וייט פלאנט | תפקיד ראשי; 13 פרקים |
| 2014-2013 | Chosen | מקס גרגורי | 6 פרקים |
| 2013 | קוראי החדשות | מיילס ואן קליף | פרק: "Hedge Fun" |
| 2014 | האקסים | סטיב | 2 פרקים |
| 2014 | מגויסים | ברנדון סטון | 2 פרקים |
| 2014 | המילרים | השוטר דיקסון | פרק: "Carol's Surprise" |
| 2014 | The Nine Lives of Christmas | זאקרי סטון | סרט טלוויזיה של הולמרק |
| 2016-2014, 2020 | החץ | ריי פאלמר / אטום | 21 פרקים |
| 2016-2015 2022-2019 | הפלאש | ריי פאלמר / אטום | 5 פרקים |
| 2020-2016 | אגדות המחר | ריי פאלמר / אטום | תפקיד ראשי (עונות 5-1) תפקיד אורח (עונה 7); 76 פרקים |
| 2016 | ויקסן | ריי פאלמר / אטום | סדרת רשת; דיבוב; 3 פרקים |
| 2016 | ליידי דיינמייט | ג'ק טריפר | פרק: "Jack and Diane" |
| 2019 | שחור-כזה | באנר קלאפלנד | פרק: "Is It Desert or Dessert?" |
| 2019 | מי מפחד מהחושך? | תאו | פרק: "Part Two: Opening Night" |
| 2019 | סופרגירל | ריי פאלמר / אטום | פרק: "המשבר בעולמות האינסופיים" |
| 2019 | באטוומן | ריי פאלמר / אטום | פרק: "המשבר בעולמות האינסופיים" |
| 2020 | Home Movie: The Princess Bride | ווסטלי | פרק: "The Fire Swamp" |
| 2021 | הטירון | דאג סטנטון | 5 פרקים |
| 2021 | באהבה | ליאו | 2 פרקים |
| 2021 | The Nine Kittens of Christmas | זאקרי סטון | סרט טלוויזיה של הולמרק |
| 2023 | זינוק לאתמול (אנ') | אלכסנדר אוגוסטין | פרק: "S.O.S." |
| 2023 | סקוט פילגרים הולך על זה | טוד אינגרם | דיבוב; 8 פרקים |
| TBA | Magic: The Gathering | גדעון | סדרת אנימציה עתידית של נטפליקס |
בובי וונזר

| --- | --- |
 לידה:  4 ביוני 1921 ברוקלין שבניו יורק
 פטירה:  23 בינואר 2016 (בגיל 94) פיטספורד, ארצות הברית 
 עמדה:  רכז, קלע
 גובה:  1.83 מטר
 מספר:  9
 מכללה:  אוניברסיטת סיטון הול
 דראפט:  בחירה עשירית, 1948 רוצ'סטר רויאלס
 היכל התהילה:  נבחר כשחקן בשנת 1987
 קבוצות כשחקן
 1948–1957:  רוצ'סטר רויאלס
 הישגים כשחקן
 אליפות ה-NBA‏ (1951)   3 בחירות לחמישיית העונה השנייה (1954-1952)   5 השתתפויות במשחק האולסטאר (1956-1952)
 קבוצות כמאמן
 1955–1959   1963–1987:  רוצ'סטר רויאלס   מכללת סנט ג'ון פישר
 
רוברט פרנסיס "בובי" וונזר (באנגלית: Robert Francis "Bobby" Wanzer;‏ 4 ביוני 1921 - 23 בינואר 2016) היה כדורסלן ומאמן אמריקאי, ששיחק במשך 9 עונות בקבוצת רוצ'סטר רויאלס מליגת ה-BAA וליגת ה-NBA. הוכרז כחבר היכל התהילה של הכדורסל כשחקן בשנת 1987.
מכללות ושירות צבאי

וונזר נולד בברוקלין, ניו יורק, ולמד באוניברסיטת סיטון הול שבניו ג'רזי. לאחר עונתו השנייה במכללה התגייס לחיל הנחתים האמריקאי ובמהלך שירותו אף לקח חלק בכיבוש גואם. בסיום מלחמת העולם השנייה חזר לסיטון הול כדי השלים את לימודיו האקדמיים.
קריירה מקצועית

וונזר נבחר על ידי רוצ'סטר רויאלס בבחירה העשירית של דראפט ה-BAA לשנת 1948. לצד כוכב הקבוצה, הקלע בוב דייוויס, הוביל צמד הגארדים את הרויאלס ל-7 הופעות רצופות בפלייאוף ה-NBA, כולל אליפות היסטורית בעונת 1950/1951. וונזר נודע בשנות השיא שלו כ"שחקן שלם" בעל קליעה מדויקת, שליטה טובה בכדור, יכולות מסירה גבוהות ומשחק הגנה חזק. הקו האחורי של הרויאלס, אותו הרכיבו וונזר ודייוויס, הוכר כאחד מצמדי הגארדים הטובים ב-NBA של אותה תקופה.
וונזר שיחק במדי הרויאלס לכל אורך הקריירה, במהלכה נבחר 5 פעמים להשתתף במשחק האולסטאר של ה-NBA ונכלל 3 פעמים בחמישייה השנייה של העונה. ממוצעיו לאורך הקריירה עומדים על 12.2 נקודות, 4.5 ריבאונדים ו-3.2 אסיסטים למשחק. בעת פרישתו דורג במקום ה-15 ברשימת הקלעים המובילים בתולדות ה-NBA, עם 6,924 נקודות, ושמיני בטבלת המוסרים עם 1,830 אסיסטים. בשנת 1971 נכלל ברשימת 25 המתמודדים ל"קבוצת כל הזמנים של ה-NBA", שנבחרה במסגרת ציון 25 שנים להקמת הליגה, ובשנת 1987 הוכרז כחבר היכל התהילה של הכדורסל.
קריירת אימון

בשתי עונותיו האחרונות כשחקן שימש וונזר כ"מאמן-שחקן", ולאחר פרישתו ממשחק המשיך לאמן את הרויאלס במשך עונה וחצי נוספות. בתקופתו כמאמן העמידה הקבוצה מאזן מצטבר של 98 ניצחונות ו-136 הפסדים (41.9%) והעפילה לפלייאוף פעם אחת. בשנת 1962 מונה למאמן קבוצת הכדורסל של "מכללת סנט ג'ון פישר", תפקיד אותו מילא במשך 24 השנים הבאות.
ב-23 בינואר 2016 מת וונזר בביתו שבפיטספורד, ניו יורק, בגיל 94.
הערות שוליים

1 2  דף השחקן באתר היכל התהילה
1 2  הידיעה על מותו של וונזר, באתר democratandchronicle.com
↑  רשימת נבחרי דראפט 1948, באתר basketball-reference.com
↑  סטטיסטיקות הקריירה של וונזר כשחקן, באתר basketball-reference.com
↑  הקלעים המובילים בתולדות ה-NBA, נכון לסוף עונת 1956/1957, באתר basketball-reference.com
↑  מוסרי האסיסטים המובילים בתולדות ה-NBA, נכון לסוף עונת 1956/1957, באתר basketball-reference.com
↑  סטטיסטיקות הקריירה של וונזר כמאמן, באתר basketball-reference.com
בובכר פופאנה

בובכר פופאנה (בצרפתית: Boubacar Fofana; נולד ב-6 בנובמבר 1989 בקונאקרי שבגינאה) הוא כדורגלן גינאי, המשחק בעמדת הקשר האחורי בבלננשס סאד ובנבחרת גינאה.
קריירת מועדונים

פופאנה שיחק בקבוצות פיניאלנובנסה, פראינסה, גונדומאר, קרטלספור, קרלסרוהה, טונדלה, נסיונל מדיירה, אל-איתיפאק, אל-ח'ליג', מוריירנסה, גז מתאן מדיאש וספסי ספאנטו ג'ורג'.
ב-25 ביולי 2022 חתם בעירוני טבריה מהליגה הלאומית. ב-28 בספטמבר 2022, עירוני טבריה הודיעה בדף הפייסבוק הרשמי שלה כי "בעקבות פציעה ממושכת ובהחלטת הצוות המקצועי הוחלט לשחרר את בובכאר פופאנה". רשם שתי הופעות בלבד, כשבשתיהן עלה כמחליף מהספסל. בשנת 2023 חתם בbsad מליגה הפורטוגלית השנייה.
קריירה בינלאומית

פופאנה נמנה עם סגל נבחרת גינאה מאז 2014, ואת הבכורה שלו ערך ב-5 במרץ של אותה שנה, במשחק ידידות שהסתיים בניצחון נבחרתו על איראן בתוצאה 1–2.
הערות שוליים

↑  בובקאר פופאנה חתם בעירוני טבריה, עופר ורטה חזר להפועל רמת גן, באתר וואלה, 25 ביולי 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בובכר פופאנה".
באמצע יום

"באמצע יום" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-2 בפברואר 2016, על ידי חברת התקליטים הפי"ל, כסינגל השמיני מתוך האלבום. הסינגל הבא שהוציאה אחריו הוא "הלב שלי עומד למכירה", שיצא לאור במרץ 2019.
השיר הגיע למקום הרביעי במדיה פורסט וה-18 ברשת ג'.
רקע וכתיבה

השיר נכתב על ידי גל שריג והופק על ידי ירון כהן. יוסי חרסונסקי סקר את השיר ואמר כי: "המנגינה – ממש בסדר, עיבוד שמוביל אותה לשיאי הרגש. הטקסט? לא יגיע אל תוכנית הלימודים בחוג לכתיבה יוצרת. מצד אחד, היא פוחדת שישכח כמה אהבתה חצתה גבולות, מצד שני, מוכנה לוותר על חזרתו ("לא מבקשת שתחזור") אם טוב לו במקום שנמצא".
וידאו קליפ

לשיר לא פורסם וידאו קליפ רשמי, אך ב-2 בפברואר 2016, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-275,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, ואת מילותיו של השיר.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | רשת ג' | 18 |  |
|  ישראל | רדיו אמצע הדרך | 9 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 2 בפברואר 2016 | הזרמת מוזיקה • הורדה דיגיטלית | הפי"ל |  |
הערות שוליים

1 2 3 4 5 6 7  מאיה בוסקילה - באמצע יום, נבדק ב-2021-06-11
↑  מאיה בוסקילה - הלב שלי עומד למכירה Maya Buskila, נבדק ב-2021-06-11
↑  18.2.2016 – פזמונט, באתר pizmonet.co.il
↑  באמצע יום - יוסמיוסיק, באתר yosmusic.com
| מאיה בוסקילה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סיפור מכור • ימים של אהבה • שוברת שתיקה • נושמת |  |
| ערכים קשורים | ימים של אהבה • חי ב-LA LA לנד • הכוכב הבא לאירוויזיון |  |
| מאיה בוסקילה – סינגלים |
| --- | --- | --- |
| סיפור מכור | "יש בליבי כינור" • "סיפור מכור" • "הלב" • "זה רק בינינו" • "כשאתה נשבר" |  |
| ימים של אהבה | "חופים" • "רק אותך רוצה" • "רק אל תגיד" • "בלעדיך" • "ימים של אהבה" |  |
| שוברת שתיקה | "שוברת שתיקה" • "לנשום" • "שלום" • "רכבת אקספרס" |  |
| נושמת | "מה שהיה היה" • "מצפן" • "לעבור את היום" • "תקשיבי לי" • "מגדל" • "זיכרון ישן" • "השתגעתי" • "באמצע יום" • "נושמת" |  |
| אלבום חדש | "הלב שלי עומד למכירה" • "אני רואה אותך" • "ממך וממני" • "חד קרן" • "עם ישראל חי (יש לנו אור)" • "עד אחרי הנצח" • "לא לבד" • "2 דקות" |  |
| סינגלים אחרים | "נשמתי" • "לא מתביישת לאהוב" • "הזמן שלך" • "אל תוותר עלי" • "אהבה אחרת" • "חי ב-La La לנד" • "סלח לי" • "לראות אותך מאושר" • "פרידום" |  |
| השתתפות בסינגלים | "חברים בכל מיני צבעים" • "בוא נראה" • "הדרך אל הכפר" |  |
ג'ורג' ברנרד אוניל

| --- | --- |
אין תמונה חופשית
 לידה:  17 ביולי 1828 דבלין, הממלכה המאוחדת של בריטניה הגדולה ואירלנד 
 פטירה:  23 בספטמבר 1917 (בגיל 89) לונדון, הממלכה המאוחדת של בריטניה הגדולה ואירלנד 
 בן או בת זוג:  Emma Stuart Callcott (1859–ערך בלתי־ידוע) 
 צאצאים:  Norman O'Neill, Constance Mary O'Neill, Frank Bernard O'Neill 
 
ג'ורג' ברנרד אוניל (באנגלית: George Bernard O'Neill‏; 17 ביולי 1828 – 23 בספטמבר 1917), היה צייר ז'אנרים אירי פורה, משנת 1859 חבר במושבת האמנים קרנברוק.
חייו ועבודתו

אוניל נולד בדבלין שבאירלנד, התשיעי מתוך חמישה עשר ילדים של פקיד בדבלין. הוא הגיע לאנגליה בשנת 1837, למד בבית ספר בוואליץ' והתקבל לבית הספר המלכותיים של האקדמיה בשנת 1845. הוא היה סטודנט מצליח, הציג באופן קבוע באקדמיה המלכותית משנת 1847 ואילך, וצבר מוניטין של צייר של סצנות נרטיב מקסימות. 'המייסד', שהוצג בשנת 1852, הפגין את מודעותו ליצירות של מאסטרים ישנים בשילוב עם הנושא המושך של ילד יתום.
בשנת 1855 התחתן אוניל עם אמה קלקוט, בת דודתו של ג'ון קלקוט הורסלי. דרך נישואים אלה הוא נכנס למעגל האמנותי של הורסלי ובשנת 1859 התוודה למושבת האמנים קרנברוק. בשנה שלאחר מכן ג'ורג' ואמה שכרו בית עץ מימי הביניים,'בית וילסלי הישן', במרחק של כקילומטר אחד מהעיירה קרנברוק ושמרו עליה כבית קיץ ואולפן במשך שנים רבות. המקום הפך לתפאורה של רבים מציוריו של אוניל.
דרכו האמנותית של אוניל הייתה דומה לזו של תומאס ובסטר ופרדריק הארדי. את מערכת היחסים הקרובה בין אוניל להרדי ניתן לשפוט על פי ציורם הקטן 'ההפתעה' בו הרדי צייר את הפנים ואוניל – הדמות (גלריה לאמנות וולברהמפטון).
סצנות החיים הכפריים – תמימות, לפעמים עם הומור עדין, או סנטימנטליות, צבועות בקנה מידה ביתי קטן, פנו ללקוחות המעמד הבינוני. שיא הצלחתו היה בשנות 1850–1870, כאשר עבודותיו נאספו בשקיקה על ידי תעשייני מידלנדס ויזמי אזורים תעשייתיים אחרים במדינה. תחושה זו של הצלחה ציבורית התבטאה בציורו של אוניל 'דעת קהל', שהוצג באקדמיה המלכותית בשנת 1863 (בגלריה לאמנות לידס).
אוניל החזיק גם בית וסטודיו בלונדון, שם בילה את חודשי החורף בהשתתפות בחייה האמנותיים של הבירה. בשנות השבעים של המאה ה-19, יחד עם ג'ורג' הנרי בוטון, הוא התיידד עם ג'יימס מקניל ויסלר והציע לו תמיכה מוסרית בשנים 78–1877, אז ויסלר תבע את המבקר ג'ון ראסקין בגין הוצאת דיבה. אף שהשקפותיו האמנותיות של אוניל היו מנוגדות במובנים רבים לאלה של ויסלר, שניהן האמינו שמטרתו האסתטית של האמן נותנת תוקף ליצירת אמנות.
מרבית ציוריו של אוניל הקשורים למושבת קרנברוק נראים כמו תיאורים סנטימנטליים של ילדים ומשפחות כפריות, אך ייתכן שהם נועדו למטרה רצינית יותר:
"ניתן להשתמש בילדים כדי לפרסם את עוולות המערכת החברתית מבלי שנראה כי הם תוקפים את המבנה החברתי. ייתכן שהרפורמה תושג על ידי פניות למצפון באמצעות סנטימנט ולא על ידי טיעון מנומק וביקורת בעלת אופי פוליטי מדי."
אם כן, ניתן לראות את דימויי הילדים של אוניל בהקשר לרומנים של דיקנס כחלק מהתנועות החברתיות של אותם ימים.
בעשורים שלאחר מכן חלה ירידה משמעותית באיכות עבודותיו ובפופולריות שלהן.
הוא נפטר בלונדון ב־23 בספטמבר 1917, חודשיים בלבד לאחר שנת 89 שלו, לאחר שלא הציג בתערוכה 24 השנים האחרונות לחייו.
גלריה

גיוס לחיל הים
ברוכים הבאים
ילדים בטאוור
נשיקת חג המולד
לא נשכח
שששש....
האסופי
הערות שוליים

↑  George Bernard O'Neill, rehs.com (באנגלית)
↑  The Weald - People history and genealogy, theweald.org
↑  Roberts, Keith. 'The Cranbrook Colony' at Wolverhampton./The Burlington Magazine, Vol.119, No888. 1977
| --- | --- |
בקרת זהויות :  GND: 1166159345  RKD: 60574  SNAC: w6zd8fqg  ULAN: 500020673  VIAF: 95808390   WorldCat (עם VIAF): 95808390
ארנאלדו מוויאנובה

| --- | --- |

 לידה:  1240? Grau (Valencia), ממלכת ולנסיה 
 פטירה:  1311  (בגיל 71 בערך) ג'נובה, הרפובליקה של ג'נובה 
 מדינה:  כתר אראגון 
 השכלה:  אוניברסיטת מונפלייה 
 מעסיק:  אוניברסיטת מונפלייה 
 השקפה דתית:  הכנסייה הקתולית 
 
ארנאלדו מוויאנובה (בלטינית: Arnaldus de Villa Nova או Arnaldus Villanovanus, בקטלאנית: Arnau de Vilanova (ארנאו דה וילאנובה), בספרדית: Arnaldo de Villanueva, בצרפתית: Arnaud de Ville-Neuve, ‏ בערך 1240–1311) היה רופא, כומר וסופר קטלאני מימי הביניים, אולי ממוצא פרובנסלי. הוא היה גם תאולוג בעל דעות שחרגו מהקו הרשמי של הכנסייה ומילא שליחויות דיפלומטיות.
ארנאלדו מוויאנובה נמנה עם אותם המלומדים שהחזירו את הרפואה במערב אירופה למורשת היוונית-רומית.
בעבר יוחסו לו בשוגג ספרים רבים בתחום הרפואה, ואף בתחום האלכימיה והאסטרולוגיה. היה מורה באוניברסיטת מונפלייה.
לכל אורך חייו הוא נע בין שטחי ספרד, צרפת ואיטליה של ימינו, שהיו מחולקים בתקופתו בין פסיפס של ממלכות קטנות ורוזנויות - כתר אראגון, תחת חסות מלכי אראגון, שהסתפחו ואבדו בהתאם לתוצאות המלחמות וקשרי הנישואים בין השליטים. ארנאלדו התגורר במשך חייו בוולנסיה, בברצלונה, במונפלייה, בנאפולי, בפלרמו ובמסינה. הוא ביקר אצל האפיפיורים ברומא, בפרוג'ה ובאביניון, והיה שגריר בפריז.
אחרי תקופה שבה חי בחצר מלך אראגון, ושנים שבהן לימד בבית הספר לרפואה במונפלייה, נסע ארנאלדו לפריז, שם זכה לפרסום רב ועורר את עוינות הכמורה המקומית.
בשיעוריו במונפלייה לימד במיוחד את הרפואה של גאלנוס, בגרסה המתוקנת והמתומצתת הערבית של א-ראזי. הוא נחשב לאחד האבות של החינוך הרפואי הממוסד במערב אירופה.
ב-1311 הוזמן לאביניון על ידי האפיפיור קלמנס השביעי, אולם מת בעת המסע מחוץ לחוף של ג'נובה.
מייחסים לו תרגומים של ספרי רפואה ופילוסופיה מהשפה הערבית, כולל ספרי אבן סינא ואבו א-סאלט, וכן תרגומים מגאלנוס.
בעבר יוחסו לו בטעות גם כתבי אלכימיה רבים, לרבות Rosarius Philosohorum ,Novum Lumen, Flos Florum.
אוספי כתביו הופיעו בעיר ליון ב-1504 ו-1532 (עם ביוגרפיה מאת סימפוריאנוס קמפגיוס), אחר כך בבזל -1585 ושוב בליון ב-1686.
על ספריו בתחום הרפואה נמנים Speculum medicinae ו-Regimen sanitatis ad regem Aragonum. כיום סבורים שספרי רפואה אחרים שיוחסו לו, כמו Breviarium Practicae, לא נכתבו על ידו.
ארנאלדו מוויאנובה כתב גם ספרי תאולוגיה בלטינית ובקטלאנית ולנסיאנית, שבהם הטיף לרפורמות בכנסייה הנוצרית, וניבא נבואות אפוקליפטיות וסכיזמה חדשה אלימה בין הכנסייה ה"אמיתית" וזו ה"מזויפת".
ארנאלדו התנתק מהחוגים הדומיניקנים, למרות שהיה בתחילה תלמידם, ואימץ את השקפות הבגינים והאחים הרוחניים הפרנציסקנים.
ארנאלדו מוויאנובה היווה דמות של מלומד מגויס, כרופא המונע על ידי גישה שכלתנית וכתאולוג מעורב בפולמוסים האידאולוגיים והמוסריים של התקופה.
ביוגרפיה > מוצאו ושנותיו הראשונות

ארנאלדו מוויאנובה נולד בין השנים 1235 ו-1240 ככל הנראה במשפחת מעוטת אמצעים בממלכת אראגון או באחד משטחיה האיבריים או הדרום-צרפתיים של כתר אראגון. מקום הולדתו המדויק שנוי במחלוקת, מכיוון שקיימים יישובים רבים בעלי אותו שם באראגון, בממלכת ולנסיה, בקטלוניה (כיום בספרד), בלנגדוק ובפרובאנס.
כאפשרויות נוספות הוזכרו וילנב-לה-מגלון שעל יד מונפלייה בלנגדוק (כיום אזור אוקסיטניה), ויאנובה-אואסקה במחוז אואסקה בצפון-מזרח ארגאון, ויאנובה דה גראו או גראו דה ולנסיה, על יד ולנסיה, או ויאנובה דה חילוקה במחוז סרגוסה שבמרכז אראגון. כמו כן נתגלתה כתובת בשולי כתב יד, המצביעה על כמה נקודות אחיזה חשובות להשערה שהוא נולד על יד דארוקה, סרגוסה, בגבול ממלכת אראגון, במשפחה שמקורה בווילנב-אן פרובאנס, אולי יהודים מומרים או פרובנסלים שעברו לחיות בממלכת אראגון, מעט אחרי גירוש השלטון המוסלמי והקמת הממלכה הנוצרית של ולנסיה על ידי חיימה הראשון, מלך אראגון.
באזור הולדתו הוא התוודע לאוכלוסייה המקומית ההיספנית-ערבית-ברברית ולשפה הערבית, אולם, הדגיש פעם שהרגיש קטלאני.
ביוגרפיה > לימודיו

הוא למד רפואה ותאולוגיה בוולנסיה. בסביבות 1260 למד ארנאלדו פילוסופיה באוניברסיטת מונפלייה, אז בתחום ממלכת אראגון ומאוחר יותר בתחום ממלכת מיורקה.
אחרי 1260 הוא סיים במונפלייה את התואר מגיסטר ברפואה Magister medicinae. הוא למד גם תאולוגיה אצל הנזירים הדומיניקנים על יד ברצלונה או ולנסיה, למד קורס Humaniora (מדעי רוח), לשונאות (studium languarum) בערבית, לטינית, ואולי גם עברית והשתלם ככל הנראה בלטינית וביוונית באקס-אן-פרובאנס
לאחר שקיבל את "ההסמכות הקטנות". ארנאלדו ויתר על המעמד של כומר על מנת להתחתן עם אנייס בלאזי, בת של סוחר שמקורה במונפלייה, אך לא חדל משיעורי כתבי הקודש אצל הדומיניקנים בברצלונה. נולדה לו בת, מריה, שהפכה לנזירה דומיניקנית.
חושבים שבסביבות השנים 1265–1275 למד ארנאלדו באוניברסיטת סורבון בפריז, שנוסדה זה עתה, (1257) לצורך קבלת תואר נוסף של מאסטר באמנויות, תואר שאפשר לו ללמד במוסדות אקדמיים. עוד לא הייתה קיימת פקולטה לרפואה פרופר והתואר כלל יותר לימודי פילוסופיה.
בערך בשנים 1280–1308 חזר ארנאלדו לאוניברסיטת מונפלייה. הוא התמנה בה ל"רגנט" - מורה באוניברסיטה. כמו כן השתלם ארנאלדו בתאולוגיה, למשך סמסטר, אצל הדומיניקנים במונפלייה. זמן מה התיישב עם אשתו בכפר בסביבות ולנסיה ועבד שם כרופא, לא רחוק מהמנזר הדומיניקני של מרים המגדלית שבו שהתה בתם, מריה. ככל הנראה, במידה רבה הסתמך הידע שלו ברפואה על ספרי רפואה בערבית אותם תרגם ללטינית ועל שאר הספרות הרפואית הקלאסית בלטינית ויוונית.